Document ID: /roh_data/filtered/swiss_laws_in_ROHinterleaved.jsonl.gz/6005

This text was translated from FR into Rumantsch Grischun.

La liquidation du régime matrimonial est soumise aux dispositions sur le régime matrimonial. Les époux divorcés cessent d’être les héritiers légaux l’un de l’autre. Sauf clause contraire, les époux perdent tous les avantages résultant de dispositions pour cause de mort:1. au moment du divorce;2. au moment du décès si une procédure de divorce entraînant la perte de la réserve du conjoint survivant est pendante. Nouvelle teneur selon le ch. I de la LF du 18 déc. 2020 (Droit des successions), en vigueur depuis le 1 janv. 2023 (RO 2021 312; FF 2018 5865). Introduit par le ch. I de la LF du 18 déc. 2020 (Droit des successions), en vigueur depuis le 1 janv. 2023 (RO 2021 312; FF 2018 5865).

Per la liquidaziun dals bains matrimonials valan las disposiziuns davart il dretg dals bains matrimonials. Consorts divorziads n’han nagin dretg d’ierta legal in visavi l’auter. Cun resalva d’ina ordinaziun divergenta na pon consorts far valair nagins dretgs or da disposiziuns per causa da mort:1. suenter il divorzi;2. suenter la mort d’in consort durant ina procedura da divorzi che effectuescha, ch’il consort survivent perda il dretg sin la part obligatorica. Versiun tenor la cifra I da la LF dals 18 da dec. 2020 (dretg d’ierta), en vigur dapi il 1. da schan. 2023 (AS 2021 312; BBl 2018 5813). Integrà tras la cifra I da la LF dals 18 da dec. 2020 (dretg d’ierta), en vigur dapi il 1. da schan. 2023 (AS 2021 312; BBl 2018 5813).